CELEX: 22014D0228
Language: sl
Date: 2014-10-24 00:00:00
Title: Sklep Skupnega odbora EGP št. 228/2014 z dne 24. oktobra 2014 o spremembi Priloge XIII (Promet) k Sporazumu EGP [2015/1452]

3.9.2015   
            
            
               SL
            
            
               Uradni list Evropske unije
            
            
               L 230/31
            
         SKLEP SKUPNEGA ODBORA EGP
   št. 228/2014
   z dne 24. oktobra 2014
   o spremembi Priloge XIII (Promet) k Sporazumu EGP [2015/1452]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Izvedbeno direktivo Komisije 2014/37/EU z dne 27. februarja 2014 o spremembi Direktive Sveta 91/671/EGS o obvezni uporabi varnostnih pasov in sistemov za zadrževanje otrok v vozilih (1) je treba vključiti v Sporazum EGP.
            
         
               (2)
            
            
               Prilogo XIII k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   V točki 17a (Direktiva Sveta 91/671/EGS) Priloge XIII k Sporazumu EGP se doda naslednja alinea:
   
               „—
            
            
               
                  32014 L 0037: Izvedbena direktiva Komisije 2014/37/EU z dne 27. februarja 2014 (UL L 59, 28.2.2014, str. 32).“
            
         Člen 2
   Besedilo Izvedbene direktive 2014/37/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 1. novembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (2).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 24. oktobra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 59, 28.2.2014, str. 32.
   
      (2)  Navedena ni nobena ustavna zahteva.